Olimpio (filmo 1938)

Olympio (germane : Olympia) estas germana dokumenta filmo el 1938, reĝisorita kaj produktita de Lenny Riefenstahl, dokumentanta la Berlinajn Olimpikojn okazigitajn en 1936.

"Olympia", kiu estis publikigita en du partoj, estas la unua oficiala filmo iam ajn dokumenti la Olimpikojn kaj estas konsiderita pionira en sia kampo, laŭ fotilaj anguloj, la uzo de deproksimaj fotoj, malrapida moviĝo kaj aliaj progresaj teknikoj de kina filmado. Multaj el la filmaj teknikoj kiuj poste iĝis normaj en filmaj sportoj estis evoluigitaj fare de Riefenstahl en tiu filmo. La filmo estas konsiderata kiel estetika ĉefverko, kaj ankaŭ fariĝis modelo por posta filmado de Olimpikoj.

La filmo estis laŭdita kaj estis elektita kiel unu el la 100 plej bonaj filmoj laŭ enketo de revuo Time, sed estis konsiderita kontestata pro siaj politikaj aspektoj All-Time 100 Movies , Time, la 12an de februaro 2005.

 Fotado 
La filmado de la filmo daŭris plurajn semajnojn, en kiuj 80 fotistoj kaj asistantoj partoprenis en diversaj filmejoj ĉirkaŭ Berlino. Kiel parto de la laboro en la filmo, zepelinoj kaj turoj estis uzitaj por foti de malsamaj anguloj . La enormaj fotografiaj materialoj estis transdonitaj al 18 redaktejoj por ĝia redaktado.

Dum la produktado, Riefenstahl kaj Goebbels, la nazia Ministro de Propagando, malkonsentis pri la naturo de la filmo. Riefenstahl insistis ke la filmo traktu artan interpreton de la ludoj kaj ne estu filmita kiel normala novaĵĵurnalo. Malgraŭ tiu postulo, la implikiĝo de Goebbels kaj la Ministerio de Propagando sub lia gvidado en la produktadprocezo estis grandega konsiderante la fakton ke la filmo estis plene financita fare de la germana registaro.

 Publikigo kaj distribuado 
La filmo estis produktita por la Ministerio pri publika informado kaj propagando de la Regno kaj la Internacia Olimpika Komitato. Post la premiero en aprilo 1938, la filmo estis distribuita en pluraj rakontlingvoj: la germana, la franca kaj la angla, kaj en du partoj, kie la versioj devias iomete de lingvo al lingvo. La unua parto, kiu longas 126 minutojn, nomiĝas "La Festo de Nacioj" kaj la dua parto, kiu estas 100 minutojn, nomiĝas "La Festo de Beleco".

Post la Dua Mondmilito kaj por la celo de aprobo de la montrado de la filmo denove en 1958, Riefenstahl estis postulata por tranĉi sekciojn de la filmo. La cenzuritaj partoj prezentis la germanajn venkintojn, Adolf Hitler kaj aliajn naziojn, kiuj estis parto de la germana registaro.

 Referencoj 

 Eksteraj ligiloj 



 Olympia 1. Teil – Fest der Völker sur Interreta Arkivo
 Olympia 2. Teil – Fest der Schönheit sur Interreta Arkivo


Kategorio:Germanaj dokumentaj filmoj
Kategorio:Berlino en filmoj
Kategorio:Germanio en filmoj
Kategorio:Filmoj aperintaj en 1938
Kategorio:Nazia Germanio